Document ID: /roh_data/filtered/fineweb-2-filterrobots_roh.jsonl.gz/25719

Las ultimas 48 uras ha quai per part pluvì sco da dar cun sadellas en Svizra. Cunquai croda il schaner ch'è ditg stà fitg sitg a la fin schizunt ora memia bletsch en tschertas regiuns.
Tenor SRF Meteo han surtut la Svizra centrala ed orientala sco er la regiun da Turitg survegnì ina gronda quantitad da plievgia.
A Sihlbrugg (Turitg) hai dapi il glindesdi damaun pluvì 65 millimeter. Ina gronda part anc il schaner. En cumparegliaziun: l’entir schaner plovi là en media 69 millimeter. Pia hai pluvì en dus dis a Sihlbrugg bunamain tant sco durant in mais.
Plievgia schaner en cumparegliaziun cun media onns 1981 fin 2010
|Lieu||Schaner 2017 ||Media schaner ||Differenza|
|Weissfluhjoch/GR||141 mm||99 mm||143%|
|Zürich Fluntern||80 mm||63 mm||127%|
|Glaruna||106 mm||86 mm||122%|
|Lucerna||62 mm||51 mm||121%|
|Son Gagl||69 mm||59 mm||118%|
RR actualitad 10:00